ચીમનભાઈએ એક વીઘામાં જ્યાં પહેલા 25-30 ઝાડ ઉગાડતા હતા ત્યાં આજે 150-200 આંબા ઉગાડ્યા છે. પહેલા એક વીઘા જમીનમાંથી તેમની આવક 25,000-30,000 હતી જે કેરીના બંપર ઉત્પાદનને કારણે વધીને હવે 60,000-70,000 રૂપિયા થઈ છે. ચીમનભાઈનો દાવો છે કે ફળ પણ વધારે સારું છે. ચીમનભાઈએ કહ્યું કે, “આ વર્ષે વારંવાર બદલાતા હવામાનને કારણે કેસર કેરીના ઉત્પાદનને અસર થઈ છે. પરંતુ આમ થવા પાછળનું બીજું કારણ છે કે ખેડૂતોએ આંબાની યોગ્ય માવજત નથી કરી. જેના કારણે આંબાના મૉર ગરમીમાં બળીને ખરી પડ્યા.”